text: মৌলভীবাজার সিলেট শহর থেকে দক্ষিণে উত্তর-পূর্ব বাংলাদেশের একটি শহর। এটি মৌলভীবাজার জেলার প্রধান শহর। মৌলভীবাজার মনু নদীর তীরে অবস্থিত। শহরটির জনসংখ্যার ঘনত্ব অনেক উচ্চ। মৌলভবাজার অঞ্চলটি চা বাগান ও গ্রীষ্মমন্ডলীয় বনগুলির জন্য সুপরিচিত। বাংলাদেশের সবচেয়ে বড় চা বাগান মৌলভীবাজারে অবস্থিত।
  
  ইতিহাস
  ১৭৭১ সালে, মৌলভী সৈয়দ কুদরতউল্লাহ তার জমিদারি ভূমি ব্যবহার করে মনু নদীর তীরে একটি বাজার স্থাপন করেছিলেন। তিনি ভোজ্যপণ্য যেমন ফলমূল ও শাকসবজী আমদানি শুরু করেছিলেন যাতে লোকেরা ক্রয়ের পাশাপাশি বিক্রি করাও সুযোগ পায়। এর অবস্থানগত কারণে এখানে ভূ ও স্থল পরিবহনের মাধ্যমে সহজে আসা যাওয়া করা যেত। ১৮৮২ সালে, বাজারটি দক্ষিণ সিলেট মহকুমার সদর দফতর হিসেবে প্রতিষ্ঠিত হয়। ১৯১২ সালে ব্রিটিশবিরোধী খেলাফত আন্দোলন মৌলভীবাজারেও ছড়িয়ে পড়ে, এতে যারা উপস্থিত ছিলেন তাঁদের মধ্যে অন্যতম ছিলেন চিত্তরঞ্জন দাশ, হুসেন আহমেদ মাদানী এবং সরোজিনী নাইডু। ১৯৩২ সালে,  আলী আমজাদ সরকারী বালিকা উচ্চ বিদ্যালয় একটি সরকারি বিদ্যালয় হিসাবে চালু হয়।
  
  ১৯৭১-এর ভারত-পাকিস্তান যুদ্ধ এবং বাংলাদেশের মুক্তিযুদ্ধ-এর সময়, পাকিস্তান সেনাবাহিনী তার ৩১৩ তম ব্রিগেডকে সিলেট থেকে মৌলভীবাজারে স্থানান্তরিত করে এবং ২০২ তম অ্যাডহক ব্রিগেডের নিউক্লিয়াস গঠনের জন্য ৩১৩ তম থেকে একটি ব্যাটালিয়ন সিলেটে রাখা হয়েছিল। ২০ ডিসেম্বর ১৯৭১ সালে, মৌলভীবাজার সরকারী উচ্চ বিদ্যালয়ের প্রাঙ্গণে স্থলমাইন বিস্ফোরণে বেশ কয়েকজন মানুষ নিহত এবং আহত হয়েছিল।
  
  ১৯৮৪ সালের ২২ ফেব্রুয়ারি, মৌলভীবাজার সদর উপজেলা এবং মৌলভীবাজার জেলা (যার নাম দক্ষিণ সিলেট থেকে বদলে রাখা হয়) প্রতিষ্ঠিত হলে মৌলভীবাজারকে জেলা ও উপজেলা সদর করা হয়। ২০০৫ সালে, এখানে সাইফুর রহমান স্টেডিয়াম প্রতিষ্ঠিত হয়।
  
  প্রশাসন 
  পৌরসভা ৯টি ওয়ার্ড নিয়ে গঠিত:
   ১ নং ওয়ার্ড: উত্তর সামোলি, বনানী, সৈয়ারপুর, বন অফিস, গীর্জাপাড়া, কাশিনাথ, শমশেরনগর
   ২ নং ওয়ার্ড: বড়বাড়ী, বনশ্রী, রঘুনন্দনপুর, পূর্ব কোর্ট, সার্কিট হাউজ, মিশন এলাকা, সোনাপুর, পশ্চিম বর্ষিজোড়া, টিলাবাড়ী
   ৩ নং ওয়ার্ড: আরামবাগ, কলিমাবাদ, নোয়াগাঁও, চুবড়া, পশ্চিম কোর্ট
   ৪ নং ওয়ার্ড: মধ্যপাড়া, শান্তিবাগ, মুসলিম কোয়ার্টার
   ৫ নং ওয়ার্ড: বেরি হ্রদ চর, লেইকভিউ, শাহবাগ, গুলবাগ, পশ্চিমবাজার,
   ৬ নং ওয়ার্ড: বড়হাট, কুসুমবাগ, বারইকোনা, বলিয়ারবাগ, উপজেলা কমপ্লেক্স
   ৭ নং ওয়ার্ড: দরগাহ মহল্লা, কাজিরগাঁও, নতুন হাসপাতাল, পূর্ব গোবিন্দশ্রী, সুলতানপুর
   ৮ নং ওয়ার্ড: দর্জিরমহল, ধরকাপন, গোবিন্দশ্রী, সবুজবাগ
   ৯ নং ওয়ার্ড: বড়কাপন, দ্বারক, শেখেরগাওঁ, খিঁদুর, উত্তর মোস্তফাপুর
  
  যোগাযোগ ব্যবস্থা
  সড়ক পথে ঢাকা হতে মৌলভীবাজারের দূরত্ব ২০৩ কিলোমিটার এবং রেলপথে ঢাকা হতে শ্রীমঙ্গল রেল স্টেশনের দূরত্ব ২৩১ কিলোমিটার; এখানে রেল যোগাযোগ নেই বিধায়, প্রথমে শ্রীমঙ্গল এসে তারপর মৌলভীবাজার শহরে আসতে হয়।
  
  জলবায়ু
  মৌলভীবাজারে জলবায়ু হল আদ্র প্রায় গ্রীষ্মমণ্ডলীয়। কোপেন-গিজার জলবায়ু শ্রেণীবিন্যাসে যা হল Cwa। সারা বছরে এখানে বিভিন্ন মৌসুমি বায়ুর প্রবাহ, উচ্চ তাপমাত্রা পড়া, যথেষ্ট আর্দ্রতা এবং ভারী বৃষ্টিপাত হয়। গরমের মৌসুম এপ্রিলের শুরুতে শুরু হয় এবং জুলাই পর্যন্ত অব্যাহত থাকে। মৌলভীবাজারের গড় বার্ষিক তাপমাত্রা । বছরে প্রায়  বৃষ্টিপাত হয়।
  
  পর্যটন
  শাহ মোস্তফা-এর মাজার - মৌলভীবাজার শহরের কেন্দ্রস্থলের বেড়ীরপাড়ের দক্ষিণ তীর;
  চা বাগানসমূহ
  খোজার মসজিদ
  লরেল হিলস পার্ক
  স্লুইচ গেইট
  হাকালুকি হাওড়
  মাধব কুন্ড জলপ্রপাত 
  লাওয়াছড়া ইকো পার্ক 
  মাধবপুর লেক 
  বধ্যভূমি ৭১ 
  বর্ষিজোড়া ইকো পার্ক 
  বাইক্কা বিল
  হামহাম ঝর্ণা
  ছয় সিড়ি দিঘী
  কমলা রাণীর দিঘী
  
  শিক্ষা প্রতিষ্ঠান
  মৌলভীবাজার সরকারি উচ্চ বিদ্যালয়
  আলী আমজদ সরকারি বালিকা উচ্চ বিদ্যালয়
  মৌলভীবাজার সরকারি কলেজ
  মৌলভীবাজার পলিট্যাকনিক ইনস্টিটিউট
  দি ফ্লাওয়ার্স কেজি এন্ড হাই স্কুল
  
  তথ্যসূত্র
  
  বহিঃসংযোগ
  
  বিষয়শ্রেণী:মৌলভীবাজার
  বিষয়শ্রেণী:বাংলাদেশের শহর
  বিষয়শ্রেণী:সিলেট বিভাগের জনবহুল স্থান
title: মৌলভীবাজার